carohd/mindhelper huggingface dataset:
Min veninde er begyndt at snakke med en, som har såret mig
Kategori: Venner
Alder: 14
Dato: 2022-04-25T17:56:37.000Z

Sp\u00f8rgsm\u00e5l:
Jeg har den her ven som har gjort virkelig mange ting mod mig og såret mig. Min anden veninde er begyndt at snakke med hende og det har jeg ikke løst til at hun skal fordi jeg vil ikke have at det samme skal ske for hende som skete for mig. Nogle gode råd?

Svar:
Det lyder til, at du er ret bekymret for din veninde. Og at det fylder en del hos dig. Derfor er jeg også glad for, at du har skrevet herind til os og fortalt om det.



Bekymring



Du skriver, at din ven har såret dig. Og at du ikke vil have, at det samme skal ske for din veninde. Først og fremmest vil jeg starte med at sige til dig, at det er rigtig sødt af dig, at du bekymre dig for din veninde. Og at det også ret naturligt at gøre. For når man har en rigtig god veninde, som man holder af, er det normalt, at man helst ikke vil have, at hun skal opleve noget, som ikke er rart. Derfor kan man også godt blive bekymret, når ens veninde pludselig begynder at snakke med den person, som ikke var rar overfor en. Og så kan man måske godt få lyst til at få hende til at holde op med at snakke med den person.



Men selvom en person tidligere har gjort nogle ting, som ikke var rare, betyder det ikke, at hun vil gøre det igen. Derfor er det heller ikke sikkert, at hun vil være ond overfor din veninde. Og selvom det kan være rigtig frustrerende, at se ens veninde snakke med en, som har såret en. Så er det din venindes valg, om hun har lyst til at snakke med hende pigen.



Derfor tænker jeg også, at der måske er noget i vores Nødhjælpskasse til dig, som er alt for bekymret, som kan være hjælpsomt for dig. For selvom du ikke kan styre om din veninde snakker med hende pigen eller ej, så er der måske nogle af rådene, som kan hjælpe dig med at få skruet lidt ned for bekymringerne. Og på den måde få lidt mere ro på. 



Tal med en voksen om det



Når man går med en masse bekymringer, kan det være rigtig rart og lettende at dele dem med andre. For selvom det måske ikke fjerner bekymringerne helt, så kan det alligevel være med til at tage lidt af luften ud af dem. Derfor tænker jeg også, at det kunne være en rigtig god ide, at du snakkede med en voksen om, hvordan du har det. Det kan fx være dine forældre, en lærer eller en helt tredje voksen, som du er tryg ved. Det vigtigste er nemlig bare, at du ikke går med alle de svære tanker og bekymringer alene. 



Børnetelefonen



Hvis du tænker, at det kunne være rart at snakke med nogle helt andre, kan du også tage fat i Børnetelefonen. Der sidder nemlig en hel masse søde og rare rådgivere klar til at hjælpe og lytte. Og rådgiverne er vant til at snakke med unge, om det der fylder hos dem. Derfor sørger de også altid for, at det foregår på en måde, som er rar for dig.  Det er helt gratis og du er altid helt anonym. Så dem kan du trygt tage fat i. 



Det kan være hammersvært og frustrerende, når ens veninde er begyndt at snakke med en, som har såret en. Derfor håber jeg også rigtig meget, at der er noget i mit svar, som er hjælpsomt for dig.
Er det forkert, at jeg har lyst til at have sex med andre, efter et breakup?
Kategori: Kærlighed og sex
Alder: 16
Dato: 2022-04-29T11:13:43.000Z

Sp\u00f8rgsm\u00e5l:
Jeg er slået op med min kæreste for et par uger siden. Men er det forkert at jeg har lyst til at have sex med andre, selvom jeg stadig er ked af det over breakuppet?

Svar:
Det er mega hårdt at gå igennem et breakup. Og tiden efter, kan godt være fyldt med en masse forvirrende tanker og følelser. Derfor er jeg også glad for at du har skrevet herind, og fortalt om det.



Efter man har slået op



Det er helt naturligt at være ked af det i tiden efter, man har slået op med sin kæreste. For når man slår op, så mister man måske både det forhold man havde, men også den tryghed det gav. Måske savner man sin ekskæreste, eller tænker meget på ham. Men heldigvis, kan man også få det godt igen. Og tit begynder tingene lige så stille at lysne op, som tiden går, og man får det hele lidt på afstand.



Hvis du gerne vil have lidt fif til at komme igennem tiden efter et breakup, så kan du kigge i artiklen sådan kommer du over kærestesorger. Måske er der noget der, som kan være en hjælp?



Lyst til sex



Du spørger også, om det er forkert at have lyst til sex med andre, selvom du stadig er ked af det over breakuppet. Til det vil jeg sige nej. Man kan sagtens også savne sin ekskæreste, eller være ked af det, og samtidig have lyst til sex med andre. For det at have lyst til sex, behøves ikke betyde, at man holder mindre af sin eks, eller ikke er ked af det. Og derfor er det også normalt, at man har lyst til sex, selvom man stadig er ked af det, efter et breakup. Så selvom det måske kan føles lidt forbudt at have lyst til sex med andre, efter man har slået op, så er der ikke noget forkert i det. Sexlyst er nemlig helt naturligt.



Tal om det



Jeg kommer også til at tænke på, om du mon har snakket med nogen, om dine tanker? Ellers kunne det måske være en ide at gøre. Det kan være, at f.eks du har en god veninde, en søster, eller en helt tredje, som kunne være god at tale med? Det kan nemlig godt lette ens tanker lidt, at dele dem med andre. For så går man ikke med dem alene. Måske kender du endda nogen, som også har været igennem et breakup. Og så kan i tale lidt sammen om det.



Headspace



Hvis du gerne vil tale med nogen, som ikke lige kender dig, kan jeg anbefale dig Headspace. Hos Headspace arbejder der nemlig nogle super søde og dygtige frivillige. De er vant til at tale med unge om alle mulige forskellige ting. Derfor kan de også være rare at tale med, hvis man er ked af det, efter et breakup. Headspace ligger i det fleste større byer, og ellers kan man også fange dem på chat.



Det kan være en svær tid efter et breakup. Og man kan være fyldt med en masse forvirrende tanker og følelser. Derfor håber jeg også, at der er noget i mit svar du kan bruge. Jeg sender i hvert fald en masse gode tanker din vej.
Vi har projektuge omkring gruppepres og alkohol
Kategori: Generelt
Alder: 13
Dato: 2022-04-29T06:58:50.000Z

Sp\u00f8rgsm\u00e5l:
Vi ville spørge om vi måtte stille nogle spørgsmål som er omkring gruppepres og alkohol til en projektuge. Spørgsmål til interview.



hvorfor opstår gruppepres og hvordan opstår gruppepres.



Hvordan kan man hjælpe med at stoppe gruppepres.



hvorfor drikker unge.



har du nogle tips til at undgå gruppepres.  



Hvad skal man gøre i situationen når man bliver spurgt.

Svar:
Det lyder som et super spændene emne i har valgt. Vi besvare desværre ikke projektuge spørgsmål her i brevkassen. I kan prøve at læse vores artikel om gruppepres, og hvordan man kan modstå det - måske er der noget der, som i kan bruge.Jeg ønsker jer mega meget held og lykke med projektopgaven.
Vi er 2 drenge i 7 klasse, som skal bruge et interview
Kategori: Generelt
Alder: 14
Dato: 2022-04-29T07:02:42.000Z

Sp\u00f8rgsm\u00e5l:
Vi er 2 drenge 7 klasse som skal bruge et interviewe . fordi at vi har projekt uge og vi har om gruppepres så vi håber det er muligt at at vi kan stille jer nogle spørgsmål.

Svar:
Det lyder som et super spændene emne i har valgt. Vi besvare desværre ikke projektuge spørgsmål her i brevkassen.I kan prøve at læse vores artikel om gruppepres, og hvordan man kan modstå det  måske er der noget der, som i kan bruge.Jeg ønsker jer mega meget held og lykke med projektopgaven.
Jeg er en pige, og jeg græder
Kategori: Svære følelser og tanker
Alder: 14
Dato: 2022-04-29T14:01:20.000Z

Sp\u00f8rgsm\u00e5l:
jeg pige og jeg græder&.

Svar:
Det er rigtig godt at række ud efter hjælp, når man er ked af det. Derfor er jeg også glad for, at du har skrevet herind, og fortalt om det.



Når man er ked af det



Vi bliver allesammen ramt af tristhed en gang imellem - det kan være hårdt når det sker. Men heldigvis går det for det meste over af sig selv igen. Du skriver ikke så meget om hvorfor, men det bedste man kan gøre når man græder eller er trist er, at fortælle nogen om det.



Så har du nogen du kan tale med? Det kan for eksempel være en af dine forældre, en god veninde, en lærer, eller en helt 4, som jeg ikke lige har tænkt på. Tit bliver tristheden nemlig lidt mindre, når man fortælle om den. Du kan tænke på det, lidt ligesom at gå og bære på en tung taske. Den forsvinder ikke, bare fordi man fortæller nogen om det. Men til gengæld, kan den man taler med, tage den anden strop i tasken - og så føles den ikke helt så tung længere.



Du kan også prøve at kigge på vores artikel I kulkælderen - få 10 råd til at håndtere tristheden. Her er der lidt tips til hvad man kan gøre, når man er ked af det.



Få hjælp



Hvis du gerne vil tale med nogen ude fra, så må du altid ringe til Børnetelefonen. Hos Børnetelefonen hjælper de hver dag både børn og unge, som har det svært. Dem der arbejder hos Børnetelefonen er vant til at tale med unge, som er triste eller kede af det. Derfor er de også rigtig gode at tale med.



Hvis du godt kunne tænke dig mere hjælp, så kan du også kigge på denne her side, om at finde hjælp. Måske er der noget der, som du kan bruge. Du kan for eksempel prøve at taste din kommune ind, og se hvilke tilbud de har til unge.



Det kan være hårdt at være ked af det og græde. Derfor håber jeg også, at der er noget i mit svar du kan bruge, og at du snart får det godt igen.
Alle i skolen mobber mig med, at jeg er bøsse
Kategori: Mobning
Alder: 14
Dato: 2022-05-13T15:05:07.000Z

Sp\u00f8rgsm\u00e5l:
Jeg er bøsse og jeg vil virklig gerne have noget hjælp fordi alle i skolen mobber mig med det. og det er jo et stort problem for mig fordi det kan jeg ikke lide så please hjælp mig tak:D

Svar:
Det er mega hårdt at blive mobbet. Derfor er jeg også glad for, at du har skrevet herind, og fortalt om det.



Jeg har lige slettet dit navn fra dit spørgsmål. Det er for, at du kan være sikker på at være anonym. Det håber jeg er okay med dig.



Det er ikke i orden



Du skriver, at alle i din skole mobber dig med, at du er bøsse. Det kan gøre ret ondt, når nogen er efter en på grund af ens seksualitet. For det kan måske føles ret personligt, og gøre en ked af det. Derfor forstår jeg også godt, at du synes, det er ubehageligt. Sådan tror jeg, de fleste unge i din situation også ville have det. Og derfor er det heller aldrig okay, at andre mobber eller genere en. Samtidig kan det også være svært at vide, hvordan man får det til at stoppe, når man står i situationen.



Du kan læse om mobning, og gode råd til, hvad man kan gøre i artiklen Bliver du mobbet? 7 råd til at stoppe mobningen. Måske er der noget som kan hjælpe dig der?



Snak om det



Noget af det bedste, man kan gøre, når man bliver mobbet er at fortælle det til en voksen. For selvom man måske gerne selv vil kunne klare tingene, så har man nogen gange brug for en hjælpende hånd. For det er et alt for stort ansvar at stå med alene.



Derfor kommer jeg også til at tænke på, om du har snakket med dine forældre, om det der sker ovre i skolen? Ellers er mit bedste råd til dig at gøre det. Ens forældre er nemlig tit nogle af de voksne, der er tættest på en. Og derfor vil de som regel også gerne hjælpe, når man har et problem.



Du kan læse gode råd til at åbne op for snakken i artiklen Guide til at tale med forældre om svære ting.



Tag fat i din lære



Det er også en god ide, at hive fat i en lærer, når der er noget i skolen, som ikke fungerer. Lærerne er der nemlig ikke kun for at hjælpe en med faglige ting. De er der også for at hjælpe, hvis man f. eks bliver mobbet. Så måske har du en lærer, som du kunne hive til side og fortælle om, hvordan du har det?



Børnetelefonen



Hvis du godt kunne tænke dig at tale med nogen ude fra, så kan du altid tage fat i Børnetelefonen. Børnetelefonen er for både børn og unge, og her kan man tale om det, som fylder. Dem der arbejder hos Børnetelefonen er super søde og dygtige. Og det kan nogen gange være rart, at snakke med nogen, som ikke lige kender en.



Mobning kan gøre ondt, og derfor er det også rigtig godt, at du har rakt ud efter hjælp. Jeg håber der er noget i mit svar du kan bruge. Og så krydser jeg fingre for, at du får snakket med nogen om mobningen, så den kan blive stoppet.
Min veninde bliver hele tiden sur og jaloux
Kategori: Venner
Alder: 14
Dato: 2022-06-04T17:08:57.000Z

Sp\u00f8rgsm\u00e5l:
Der er den her pige i min klasse som jeg er venner med, men problemet er at hun hele tiden skal være sur på mig. Hver gang det sker har jeg egenligt ikke rigtigt gjort hende noget og det irritere mig at hun ikke selv kan håndtere problemerne hun altid laver. Hun får altid hendes mor til at sige hvad hun skal skrive. Hun skal altid blande en af mine andre veninder med ind i det og det synes vi begge er virkeligt træls fordi vi bare prøver at være gode veninder uden nogen skal være jaloux som hun er, fordi der er ingen af os der har det rart ved at være dem nogen er jaloux på. Jeg ved ikke hvad jeg skal gøre så håber i kan hjælpe

Svar:
Det kan være ret træls, når man går og er irriteret på en veninde. Derfor er jeg også glad for, at du har skrevet herind og fortalt om det.



Det er træls



Det kan være lidt af en energisluger, hvis ens veninde tit bliver sur på en, eller er jaloux. For det kan godt skabe nogle konflikter, som man helst ville være fri for.



Men først og fremmest skal du vide, at det er helt normalt, at have konflikter med sine veninder en gang imellem. Og de fleste unge har også prøvet at blive irriterede på en af deres venner. Men når man står midt i det, kan det nogle gange være svært at se, hvad dælen man lige skal gøre.



Hvad kan du gøre



Tit er noget af det bedste, man kan gøre, når man har problemer med en veninde, at snakke med hende om det. Så det tænker jeg også, kunne være en ide for dig at prøve.



Når man skal tage sådan en snak, er det bedst at gøre det på tomandshånd. Og prøve at gøre det på en kærlig måde, for ellers kan det hurtigt blive til, at den anden går i forsvarsposition. Det lyder som om, at din veninde måske kan føle sig lidt udenfor en gang imellem? Og at hun måske ikke helt ved, hvad hun skal gøre eller sige, og derfor ender med at blive sur eller jaloux i stedet. Så måske kan du sige noget i retning af: hey, jeg kunne godt tænke mig at snakke om, hvad der sker for tiden. Jeg synes tit du bliver sur på mig, og det gør mig ked af det.



Du kan også tage et kig på artiklen Lær at løse konflikter med dine venner. Måske er der et råd eller to, som kan hjælpe der.



Tal med en voksen



Det kan også være en god ide, at få en voksen ind over, når man bøvler med konflikter med en veninde. Sommetider kan det nemlig være rart med en hjælpende hånd. Det kan f.eks være dine forældre, en pædagog fra klubben, eller en helt tredje.



Du skriver også, at dig og din veninde går i klasse sammen. Derfor kommer jeg til at tænke på, om der mon er en lærer, som du kan tage fat i? Ens lærere vil for det meste gerne hjælpe en. Det skal nemlig helst være sådan, at alle har det godt i klassen. Så måske kan læreren også hjælpe dig med at få snakket med din veninde.



Det kan fylde meget, når ens veninde tit bliver sur og jaloux. Derfor håber jeg også, at der er noget i mit svar, som kan hjælpe. Og så krydser jeg fingre for, at det snart bliver bedre.
Er det muligt at tage SOSU-uddannelsen, hvor uddannelsen bliver forkortet?
Kategori: Skole og uddannelse
Alder: 19
Dato: 2022-06-08T11:39:29.000Z

Sp\u00f8rgsm\u00e5l:
Jeg går på 2-årHF, og får ikke lov til at blive student, fordi jeg glemte at sende en lægeerklæring efter en uge&
Min spørgsmål er, om det er muligt at tag sosu  hvor uddannelsen bliver forkortet? Har nemlig gået 2 år på hf og gider ikke at tag det om igen

Svar:
Øv, det lyder hammerfrusterende. Men det er desværre ikke noget, som vi ved så meget om. Så jeg tænker, at du skal have fat i en studievejleder. Studievejledere ved nemlig en hel masse om, hvordan alt det med uddannelse fungerer, og hvad der er af forskellige muligheder. De fleste skoler har en studievejleder tilknyttet, som man kan få en tid hos. Og ellers kan du også kontakte en på eVejledningen
Min mor vil helst se koncert derhjemme
Kategori: Forældre
Alder: 20
Dato: 2022-06-10T10:58:21.000Z

Sp\u00f8rgsm\u00e5l:
Min mor har lidt dårlig fordi vi skal til koncert jeg vil nemlig gerne med alligevel jeg vil nemlig også se det sidste McDonalds og så tager vi hjem det vil min mor ikke have hun vil nemlig hjem og se resten færdig det ved jeg ikke

Svar:
Øv, det kan være mega træls, når den man er sammen med, ikke vil det samme som en. Især hvis man gerne vil se en koncert live.



Men du skriver også, at din mor har det lidt dårligt, og så giver det måske god mening, at hun hellere vil se koncerten derhjemme. For hvis man har det dårligt, kan det godt være træls, at være til en koncert.



Hvis din mor hellere vil se koncerter derhjemme. Så kan du måske tage til koncert med en anden end din mor, næste gang. Måske er der en anden du kender, som kunne være god at have med til koncert? Det kan være en god ven, veninde, eller en helt tredje?



Jeg håber at der er noget i mit svar, som du kan bruge. Og så håber jeg, at i får en god koncert, også selvom det måske bliver derhjemmefra.
Jeg har aldrig set det før, men synes det var klamt
Kategori: Svære følelser og tanker
Alder: 13
Dato: 2022-08-15T13:24:35.000Z

Sp\u00f8rgsm\u00e5l:
jeg er altså 8&. og pige men det for at jeg ku ike sov i går nat så jeg gik ind til mor og så så jeg hun sad ovenpå fars tissemand og de var nøgen og så & så jeg at nor bevæg sig på hans tissemand og at baefter så bevæg far sig meget hvor hun spred sin ben og hun støn men mest så støn hun da far gjort det. det var maget høj& og hun sad lyd .. tro hun sag ah eller åh eller mm og jeg hørt hun sag bliv ved skat. hvad er det og det klamt& jeg har aldrig set det før og ved ike hvad det er

Svar:
Ud fra det du skriver lyder det som om, at du ved et uheld, er kommet til at se dine forældre have sex. Det kan godt være ubehageligt, især hvis man ikke ved hvad det er. Men det er helt normalt, at ens forældre har sex sammen.



Jeg kommer til at tænke på, om du snakkede med dine forældre, om det bagefter? Ellers er det en god ide at gøre det. For så skal du ikke gå med oplevelsen selv. Og så kan i måske også snakke lidt om, hvad sex er.



Hvis du gerne vil tale med nogen udefra, som ved en masse om sex, så kan du tage fat i Sexlinien. De har også en brevkasse og en chat, som man kan skrive til. Og rådgiverne som arbejder der, er rigtig søde og gør deres bedste for at hjælpe.



Jeg håber der er noget i mit svar du kan bruge. Og så krydser jeg fingre for, at du får talt med nogen om oplevelsen.
Hvordan fortæller vi vores veninde, at hun lugter?
Kategori: Venner
Alder: 15
Dato: 2022-08-15T07:48:06.000Z

Sp\u00f8rgsm\u00e5l:
Hej, vi er 3 piger på 15 år som har en veninde som lugter rigtig meget, af sur Cheddar  ost og mugnet skede svamp. Vi alle 3 har kommet med hints til at tage parfume og deodorant på, gå i bad. Vi kan ikke holde hendes stank ud mere. Hvordan fortæller man hende det?

Svar:
Det lyder til, at I har lidt svært ved at finde ud af, hvordan I får snakket med jeres veninde, om hendes lugt.



Kropslugt kan være et ret følsomt emne. Derfor kan det også være svært at skulle fortælle nogen, at de ikke lugter så godt. Og der er meget stor forskel på, hvor meget folk lugter, og hvor meget der skal til før, man synes, at noget eller nogen lugter. Derfor er det heller ikke altid at folk selv er opmærksomme på, hvordan deres lugt er. Og selvom kropslugt og sved kan være træls og lugte, er det helt naturligt. 



Hvorfor får man det sagt?



I spørger, hvordan I fortæller jeres veninde, at hun lugter? Der findes desværre ikke nogen opskrift på, hvordan man skal sige sådan nogle ting. Men jeg tænker, at det er rigtig vigtigt, at det bliver fortalt på en sød måde. For det kan godt gøre ret ondt at få sådan en besked. Derfor tænker også, at det kune være rigtig godt, at sige det på en omsorgsfuld måde - og få sagt, at I siger det til hende, fordi I holder af hende og gerne vil hende det bedste - sådan så det ikke føles som et angreb.



Jeg tænker også, at det er en god ide, at det bare er en af jer, som snakker med hende om det. For det kan godt være ret overvældende, hvis I alle tre sidder overfor hende, når I siger det.



Det er hendes valg



Men det er også rigtig vigtigt for mig at sige, at det er jeres venindes valg, om hun har lyst til at ændre på noget. Det er hendes krop, og derfor er det også hende, som bestemmer over den. Så hvis hun er glad for det, sådan som det er nu. Så bliver I nødt til at acceptere det.



Det kan være ret svært at skulle fortælle sin veninde, at hun lugter. Og der findes ikke en opskrift på, hvordan sådan en besked skal gives. Men jeg håber alligevel, at der er noget i mit svar, som I kan bruge.
Jeg er forelsket i en dreng, som jeg kun har set 6 gange
Kategori: Forelskelse
Alder: 13
Dato: 2022-08-25T16:33:38.000Z

Sp\u00f8rgsm\u00e5l:
jeg er 13 år gammel og har brug for hjælp. Jeg er forelsket i en dreng, jeg kun har set 6 gange. Jeg ikke om det er særlig normalt, eller det bare er skørt. Han går på en skole i nærheden af min og nu skal det ikke lyde mærkeligt men, jeg ved hvor han bor. Min veninde så ham gå ind i sin lejlighed, så hun fortalte mig det selvfølgelig. Jeg ville gerne komme i kontakt med ham, men jeg er alt for genert. Jeg får så ondt i maven hver gang jeg ser ham, som om jeg smelter. Han er bare så perfekt, at det ville tage flere timer for mig at snakke om ham. Hvis i kan må i meget gerne hjælpe, hvis ik er det helt i orden. Måske jeg finder en løsning en dag

Svar:
Det lyder til, at du er blevet ret vild med fyren, og at du tænker en del på ham. Forelskelse kan være både rart og forvirrende. Og nogle gange kan det være svært at finde ud af, hvad man skal gøre. Derfor er det også rigtig fint, at du har skrevet herind til os.



Det er normalt



Du skriver, at du er blevet forelsket i en dreng, som du kun har set seks gange. Og at du ikke helt ved, om det er normalt eller bare skørt. Det er helt normalt. Man kan sagtens blive vild med en anden, som man ikke kender særlig godt, og som man måske ikke engang har snakket med. Det tror jeg, at langt de fleste unge har prøvet.



Og når man er vild med en fyr, og synes at han er den mest fantastiske person i hele verden, så kan man godt komme til at blive lidt genert. For vil han overhovedet synes man er sød? og hvad nu, hvis man får sagt noget pinligt? Derfor er det også helt normalt at have det ligesom dig, hvor man egentlig gerne vil i kontakt med fyren, men samtidig er ret genert.



Kan du skrive til ham?



Det kan sommetider godt være en stor mundfuld at skulle gå op og snakke med en, som man er vild med. Derfor kan det også nogle gange rart at starte med at skrive til personen i stedet. For det føles måske ikke helt ligeså skræmmende. Så måske du kan skrive en besked til ham fyren, og så kan det være at I kan snakke sammen i virkeligheden senere, når du er lidt mere tryg ved det?



Kender du nogen, som kender ham?



Du skriver, at han går på en skole i nærheden af dig. Derfor kommer jeg til at tænke på, om du måske kender nogen, som kender ham? For så kan det være, at du kan få kontakt til ham igennem dem. Det kan også være at I kan aftale at hænge ud alle sammen. For så kan du ligeså stille lære ham at kende på den måde.



Bliv ved med at snakke med dine veninder



Når man er vild med en fyr og alle sommerfuglene bakser rundt nede i maven, kan det være rigtig rart at snakke med nogen om, hvordan man har det, og hvor fantastisk ham fyren er. Derfor skal du endelig også blive ved med at snakke med dine veninder om det. Og måske de også har et råd eller to til, hvad du kan gøre.



Det kan være ret svært at finde ud af, hvad man skal gøre, når man er blevet vild med en fyr. Derfor håber jeg også, at der er noget i mit svar, som du kan bruge.